פייטרו אבה-קורנאליה

פייטרו אבה-קורנאליה (באיטלקית: Pietro Abbà Cornaglia; 20 במרץ 1851 – 2 במאי 1894) היה מלחין, נגן עוגב, פסנתרן ומוזיקולוג איטלקי.

קורות חייו
ילדות וצעירות
אבה-קורנאליה נולד ב-1851 בעיר אלסנדריה בחבל פיימונטה באיטליה, אז בממלכת סרדיניה.
אביו מאוריציו אבה היה חובב אמנויות ונגן תזמורת במקצועו.
אמו, אנה לבית מולינרי הייתה כובענית. אחרי מות אבי המשפחה התחתנה האם שנית עם המורה פייטרו קורנאליה. משם שם המשפחה הכפול אבה- קורנאליה. פייטרו למד מוזיקה אצל אביו החורג וכבר בגיל שש ניגן בעוגב.
אחרי שסיים לימודי תיכון קלאסי בעיר הולדתו, במימון עיריית אלסנדריה נשלח ב-1868 -1871 להשתלם בפסנתר, עוגב והלחנה בקונסרבטוריון המלכותי של מילאנו.מוריו היו אלברטו מצוקאטו (1877-1813) ומלחין האופרות לאורו רוסי (1885-1812) (הלחנה), אנטוניו אנג'לרי (1880-1801) (פסנתר), פרנצ'סקו אלמאזיו (עוגב), והמשורר אמיליו פראגה (1875-1839) (ספרות ומחזאות). ב-1871 זכה לפרס הראשון ולמדליית כבוד על הלחנת קטנטה "קין והבל" (Caino e Abele) כעבודת גמר בקונסרבטוריון. במילאנו התוודע אבה-קורנאליה לחוגי הסקפיליאטורה (הבוהמה) של מילאנו, בין השאר לאריגו בויטו וג'אקומו ג'אקוזה.
אחרי שהות קצרה בטורינו ב-1875 ומסע לגרמניה לצורך סיור רסיטלים לפסנתר, שב אבה-קורנאליה לאלסנדריה. הוא פעל בה בשנים 1880–1894 כנגן עוגב של הקפלה בקתדרלה המקומית ומנצח מקהלת הגברים וייסד בית ספר לפיתוח קול, פסנתרן והלחנה. יצא לכמה סיורי קונצרטים בגרמניה ובספרד.

המשך הקריירה המוזיקלית
זכה במהלך הזמן לפרסום מסוים וב-1875 בטורינו ערך קונצרט לכבוד הווטרנים של הקרבות ב-1848–1849.
ב-1876 הרקוויאם שכתב לסולנים, מקהלה ולתזמורת, נבחר בתחרות שנערכה באקדמיה סנטה צ'צ'יליה ברומא לרגל מלאת 27 שנה למות המלך קרלו אלברטו לבית סבויה. הרקוויאם בוצע בקתדרלת טורינו.
יצירה זו זכתה לפי המלצת שרי החינוך והפנים של איטליה, לפרס של מלך איטליה, ויטוריו אמנואלה השני. מאז היא בוצעה הרבה בכנסיות ובמוסדות לימוד בספרד.
אבה-קורנאליה זכה לשבחי סטפאנו טמפיה (1878-1832), מחנך שקידם את שירת המקהלות כבסיס לחינוך הנוער.

אבה-קורנאליה התנסה גם בתחום כתיבת אופרות. האופרה הראשונה שלו, אופרה-באלט בעלת נושא היסטורי "איזבלה ספינולה" הוצגה ב-1877 קודם במילאנו, אחר כך מורחבת ועם תזמור חדש בג'נובה תחת ניצוחו של אריגו בויטו כשזכתה בהצלחה.
אבה-קורנאליה זכה להערכה מבני משפחת המלוכה, ובמיוחד מצד מלכת איטליה מרגריטה, שלה הקדיש שתי יצירות - Lontan dagli occhi ו-Fior di memoria.
החל מ-1880 ניגן אבה-קורנאליה בעוגב של קתדרלת אלסנדריה שם ייסד בית ספר למוזיקה וניצח על התזמורת של הקתדרלה.

אבה-קורנאליה מת ב-1894 באלסנדריה, בגיל 43 בלבד, בעקבות דלקת התוספתן שכנראה, לא אובחנה ולא טופלה נכון.
הובא לקבורה בבית הקברות המונומנטלי של אלסנדריה בקפלת הקבורה הנאו-גותית של משפחת קורנאליה.

חייו הפרטיים
הצטייר כאדם טוב לב ונוח לבריות, אולם היה רגיש מאוד לביקורות השליליות על חלק מיצירותיו.
באוגוסט 1888 התחתן אבה-קרנאליה בטורינו עם תלמידתו אליזה לבית קוסטה

פרסים והוקרה
1870 – פרס בתערוכת האמנויות היפות באלסנדריה – עבור הוואלס רנו Reno
1871 – עבודת הגמר שלו, הקנטטה קין והבל" זוכה בפרס הראשון ומדליית כבוד של הקונסרבטוריון של מילאנו
1876 – פרס ראשון בתחרות לרקוויאם לזכרו של המלך קרלו אלברטו - באקדמיה סנטה צ'צ'יליה ברומא
זכה לתואר אביר מטעם משפחת המלוכה האיטלקית.

הנצחה
בקונסרבטוריון אנטוניו ויוואלדי אלסנדריה באולם על שם צ'נסי הוקם מוזיאון לזכרו של פייטרו אבה-קורנאליה. כמו כן פועל בו אולם קונצרטים קטן בעל 50 מושבים, על שמו.

יצירות
יצירות לפסנתר
מוזיקה קאמרית
מוזיקה קולית
רומנצות
מוזיקה כנסייתית
 1870 – מיסה די גלוריה (Messa di Gloria) לסולנים, מקהלה ועוגב
 1873 – רקוויאם (Messa da Requiem) לסולנים, מקהלה ותזמורת – לכבוד מלאת 27 שנה למות המלך קרלו אלברטו
 1874 – סטאבט מאטר – לסלונים, מקהלה ותזמורת
 1874 – "סאלווה" (Salve) – לארגו כנסייתי – לרביעייה קולית, עוגב ותזמורת קטנה
 1880 – מגניפיקט בשני חלקים – לזמרים טנור ובריטון
 1880 – המנון לנדיבים (Inno pei benefattori) למקהלה ולעוגב
 1880 – תפילת האדון (Pater noster) למקהלה ולעוגב
 1880 – אווה מריה – למקהלה ולעוגב
1881 – ערבית לימי ראשון Vespro delle domeniche לסולנים, מקהלה ולעוגב
1882-1881 – De profundis (מן המעמקים) למקהלה ועוגב
1881–1882 – Tantum ergo''
 1881–1882 מס.1 לשני סולנים ולעוגב
 1881–1882 מס.2 לשני סולנים ולעוגב
 1881–1882 מס.3 לשני סולנים ולעוגב
 1889 – סאלווה רגינה למקהלה א-קפלה
 1889 – תהילים נ' – Miserere mei Deus' לסולנים, מקהלה ולתזמורת
 1892 – רקוויאם ל-4 קולות א-קפלה
 Vespro – למקהלה ולתזמורת
 המנון ללב הקדוש (Inno al Sacro Cuore) לסולנים ולתזמורת

אופרות
20 במאי 1877 Isabella Spinola (איזבלה ספינולה) "מלודרמה", בתיאטרו קרקאנו במילאנו – הלברית מאת קריספינו יקינו.
29 בנובמבר 1884 – Maria di Warden (מריה די וארדן) ,"מלודרמה", תיאטרו רוסיני, ונציה – לברית מאת צ'. בורדיגה
Una partita a scacchi (משחק שחמט), "מלודרמה", בתיאטרון פסקיני בפאביה
13 בפברואר 1892, עם לברית מאת ג'וזפה ג'אקוזה. melodramma, Pavia, Teatro Fraschini, febbraio 1892

כתבים
 "Impressioni di un viaggio in Germania" – רשמים ממסע בגרמניה
1880 – "Sulla introduzione del canto popolare in tutte le masse di comunità e specialmente nella scuola" – הנהגת שירי העם בכל המסגרות הקהילתיות ובייחוד בבתי הספר
1881 – "Storia e filosofia della musica" – ההיסטוריה והפילוסופיה של המוזיקה – הרצאה בתיאטרון העירוני של אלסנדריה
 פייטרו אבה-קורנאליה, באתר הקונסרבטוריון ויוואלדי באלסנדריה

קישורים חיצוניים

באתר italian opera
ג'או פיסטרינו - לקסיקון ביוגרפי של איטלקים באנציקלופדיה טרקאני, 1960

לקריאה נוספת
 Giovanni Masutto :Abbà-Cornaglia Pietro. In: I maestri di musica italiani del XIX secolo. Venezia 1884 Internet Archive
 Giovanni Carli Ballola and Roberta Montemoora Marvin. "Abbà Cornaglia, Pietro" .Grove Music Online. ed. L. Macy.

הערות שוליים

קטגוריה:מלחינים איטלקים
קטגוריה:נגני עוגב איטלקים
קטגוריה:פסנתרנים איטלקים
קטגוריה:מלחיני אופרה איטלקים
קטגוריה:מלחינים איטלקים במאה ה-19
קטגוריה:מלחינים מהתקופה הרומנטית
קטגוריה:מוזיקולוגים איטלקים